ന്യൂ സ്‌പേസ് ഇന്ത്യ ലിമിറ്റഡ്

ഇന്ത്യൻ ബഹിരാകാശ വകുപ്പിന്റെ (ഡോസ്) നിയന്ത്രണത്തിൽ ആരംഭിച്ച കേന്ദ്ര പൊതുമേഖലാ സ്ഥാപനമാണ് ന്യൂ സ്‌പേസ് ഇന്ത്യ ലിമിറ്റഡ് (എൻ‌.എസ്‌.ഐ‌.എൽ).  2019 മാർച്ച് 6 നാണ് ഇത് സ്ഥാപിതമായത്.  ഇന്ത്യൻ ബഹിരാകാശ പദ്ധതികളിൽ വ്യവസായ പങ്കാളിത്തം വർദ്ധിപ്പിക്കുക എന്നതാണ് ന്യൂ സ്‌പേസ് ഇന്ത്യ ലിമിറ്റഡിന്റെ പ്രധാന ലക്ഷ്യം. കേന്ദ്ര ധനമന്ത്രിയായ നിർമ്മല സീതാരാമൻ 2019 ജൂലൈ 5 ന് നടത്തിയ ബജറ്റ് പ്രസംഗത്തിൽ ഇതിന്റെ രൂപവൽക്കരണം പ്രഖ്യാപിച്ചു.  
 ലക്ഷ്യങ്ങൾ 
ഇനിപ്പറയുന്ന ലക്ഷ്യങ്ങളോടെയാണ് എൻ‌എസ്‌ഐ‌എൽ സജ്ജീകരിച്ചത്. 
 ചെറുകിട സാറ്റലൈറ്റ് സാങ്കേതികവിദ്യ വ്യവസായത്തിലേക്ക് മാറ്റുക: എൻ‌.എസ്‌.ഐ‌.എൽ ന് ഡോസ് / ഐ.എസ്.ആർ.ഒയിൽ നിന്ന് ലൈസൻസും വ്യവസായത്തിന് സബ് ലൈസൻസും ലഭിക്കും.
 സ്വകാര്യ മേഖലയുമായി സഹകരിച്ച് ചെറുകിട ഉപഗ്രഹ വിക്ഷേപണ വാഹനത്തിന്റെ (എസ്.എസ്.എൽ.വി) നിർമ്മാണം നടത്തുക.
 ഇന്ത്യൻ വിപണിയിലൂടെ പി‌.എസ്‌.എൽ‌.വി യുടെ ഉത്പാദനം നടത്തുക.
 ബഹിരാകാശ അധിഷ്ഠിത ഉൽപ്പന്നങ്ങളുടെയും സേവനങ്ങളുടെയും വിക്ഷേപണവും വിതരണവും ഏറ്റെടുക്കക.
  ഐ.എസ്.ആർ.ഒ സെന്ററുകളും ബഹിരാകാശ വകുപ്പും വികസിപ്പിച്ച സാങ്കേതികവിദ്യയുടെ കൈമാറ്റം.
 ഇന്ത്യയിലും വിദേശത്തും സ്പിൻ-ഓഫ് സാങ്കേതികവിദ്യകളുടെയും ഉൽ‌പ്പന്നങ്ങളുടെയും വിപണനം.

 അവലംബം 

വർഗ്ഗം:ബഹിരാകാശഗവേഷണകേന്ദ്രങ്ങൾ